en en de en en en sw jv en de en en en en cs de en it de en en de pl fi de en en en en en en en en en en en en en en en en id en en en de en fr en en en en en en en en en en en en en en en en en lv en en en en en gu de sv gu gu en gu en gu en gu en gu en gu en gu en gu gu en gu en gu gu gu en en nb en en pa en en en en en en en en en es ckb en en en en en en en en en en en it en de en en de en en en en en en en en en en en en en en en en en en en en en en en en en
CM vijay Rupani Helps Accident victim on koba gandhinagar road
અ'વાદઃ અકસ્માત જોતાં જ રૂપાણીએ રોકાવ્યો કાફલો, મદદ માટે આપી કાર
divyabhaskar.com | Jun 05, 2017, 03:39 AM IST
ગાંધીનગર પરત ફરતી વખતે રસ્તામાં ઓટોરીક્ષા પલટી ખાધેલી જોતા કાફલો રોકાવ્યો
અમદાવાદઃવડાપ્રધાન નરેન્દ્ર મોદીએ દેશમાંથી વીઆઈપી કલ્ચરને નાબુદ કરવા માટે VIPઓની ગાડીઓ પરથી લાલબત્તી હટાવવાના આદેશ આપ્યા હતા. મોદીએ કહ્યું કે, દેશનો દરેક સામાન્યજન પણ VIP છે. ત્યારે મોદીની વાતને સાર્થક કરતાં મુખ્યમંત્રી વિજય રૂપાણીએ ગાંધીનગર-કોબા રોડ પર અકસ્માતમાં ઘાયલ લોકોને મદદ કરવા માટે પોતાનો કાફલો રોકી દીધો હતો. એટલું જ નહીં રૂપાણીએ ઘાયલ મહિલાને હોસ્પિટલ લઈ જવા માટે પોતાના કાફલામાંથી એક કાર આપી દીધી હતી.
રવિવારે સવારે મુખ્યમંત્રીનો કાફલો અમદાવાદ તરફ જઇ રહ્યો હતો ત્યારે ગાંધીનગરનાં કોબા પાસે અકસ્માત જોઇને કાફલો રોકાવી ઇજાગ્રસ્તોને સારવારમાં લઇ જવા કાર ફાળવી મદદ કરી હતી.  પોલીસ સૂત્રોના જણાવ્યાનુસાર અમદાવાદમાં રેડક્રોસના કાર્યક્રમમાં હાજરી આપવા મુખ્યમંત્રી વિજય રૂપાણી સવારે 11 વાગ્યે ગાંધીનગરથી નીકળ્યા હતા. મુખ્યમંત્રીનો કાફલો કોબા સર્કલ પાસેથી પસાર થઇ રહ્યો હતો ત્યારે રોડ પર એક રિક્ષા ઉથલી પડેલી જોઈને તેમણે પોતાનો કાફલો અટકાવ્યો હતો અને અકસ્માતમાં ઈજાગ્રસ્તોની ખબર પૂછી હતી.
અકસ્માતમાં 3 મહિલા તથા એક બાળાને ઇજા
અકસ્માતમાં 3 મહિલા તથા એક બાળાને ઇજા થતા સારવાર માટે ખસેડવા પડે તેમ હતા. મુખ્યમંત્રીએ એમ્બ્યુલન્સની રાહ જોયા વગર તેમના કાફલાની જ એક કારમાં ઇજાગ્રસ્તોને સારવાર માટે મોકલ્યા હતા. અકસ્માતગ્રસ્તોએ પણ સીએમનો આભાર માન્યો હતો.  અકસ્માતની આ ઘટના અંગે સ્થાનિક પોલીસ સ્ટેશનમાં કોઇ નોંધ પડી નથી. મુખ્યમંત્રી વિજય રૂપાણી આ રીતે પહેલાં પણ અનેક વખત લોકોને મદદ કરી ચૂક્યા છે. ત્રણ મહિના પહેલા ભઇજીપુરા પાટિયા પાસે એક લકઝરી બસ પલ્ટી મારી જતા સીએમએ કાફલો રોકાવીને ઇજાગ્રસ્તોને સારવારમાં ખસેડવાની વ્યવસ્થા કરી આપી હતી.
આગળ વાંચો....ડોનરથી દર્દી સુધી ઓર્ગન પહોંચાડવા હેલિકોપ્ટરનો 50% ખર્ચ સરકાર આપશે
ડોનરથી દર્દી સુધી ઓર્ગન પહોંચાડવા હેલિકોપ્ટરનો 50% ખર્ચ સરકાર આપશે
ઈન્ડિયન રેડક્રોસ સોસાયટીની ગુજરાત શાખાના રેડક્રોસ ભવનના લોકાર્પણના કાર્યક્રમમાં મુખ્યમંત્રી રૂપાણીએ જાહેરાત કરી કે, થેલિસિમિયા, હિમોફિલિયા અને સિકલસેલ એનિમિયાના દર્દીઓને રાજ્ય સરકાર વિના મૂલ્યે દવા આપશે.  આદિજાતિના શ્રમિકોમાં વિશેષરૂપે જોવા મળતા સિકલસેલ એનિમિયાના રોગીઓને  શ્રમ-પરિશ્રમ કરવામાંથી મુક્તિ મળે અને તેમનો નિર્વાહ થઈ શકે તે માટે આવા રોગીઓને સરકાર પેન્શન પણ આપશે.
આ ઉપરાંત રૂપાણીએ જાહેરાત કરી કે, કોઈના મૂરઝાતા જીવનને લિવર, કિડની, હૃદયના પ્રત્યારોપણ એટલે કે ઓર્ગન ટ્રાન્સપ્લાન્ટ દ્વારા બચાવી શકાય તે માટે ગોલ્ડન અવર્સમાં ત્વરાથી આવા અંગો હેલિકોપ્ટર કે એર એમ્બુલન્સ મારફતે પહોંચાડવાના કિસ્સામાં રાજ્ય સરકાર પચાસ ટકાનો ખર્ચ ઉઠાવશે.
CMએ ટ્રાફિક સિગ્નલે કાફલો રોકવાનો લીધો હતો નિર્ણય
મુખ્યમંત્રી બન્યા બાદ વિજય રૂપાણી એક દિવસ સમી સાંજે અમદાવાદના એસજી હાઇવે પર કાફલા સાથે પસાર થઇ રહ્યાં હતાં ત્યારે ઝાયડસ સર્કલ પાસે ટ્રાફિક અટકાવી દેવામાં આવ્યો હતો. જેમાં એક એમ્બ્યુલન્સ પણ ફસાયેલી તેમણે નજરે જોઇ હતી. તે દિવસથી તેમણે નક્કી કર્યું હતું કે, મુખ્યમંત્રીનો કાફલો ટ્રાફિક સિગ્નલ પર ઊભો રહેશે. કેમ કે, મુખ્યમંત્રીના કાફલાને કારણે સામાન્ય નાગરિકોને ટ્રાફિક સમસ્યાનો ભોગ બનવું પડતું હતું. તેથી મુખ્યમંત્રીએ આ નિર્ણય લીધો હતો.
આગળ વાંચો...પોતાની કાર પરથી જાતે કાઢી હતી લાલ લાઈટ
થોડા સમય પહેલાં નરેન્દ્ર મોદીની સરકારના નિર્ણયના પગલે ગુજરાતના મુખ્યમંત્રી વિજય રૂપાણીએ એક જાહેર કાર્યક્રમમાં પોતાની સરકારી ગાડી પરથી લાલ લાઇટ જાતે જ ઉતારીને ઉદાહરણ પૂરું પાડ્યું હતું. મુખ્યમંત્રીએ લાલ લાઇટ ઉતારી લેતાં હવે રાજ્યના અન્ય મંત્રીઓએ પણ લાલ લાઇટ ઉતારવામાં શરૂ કરી દીધું હતી.
(Latest Gujarati News) સાથે જોડાયેલા અન્ય (Madhya Gujarat Gujarati News) મેળવવા માટે અમને Facebook અને Twitter પર ફોલો કરો. વાંચતા રહો 76 લાખ+ વાચકોની મનપસંદ અને વિશ્વની નં.1 Gujarati News વેબસાઇટ divyabhaskar.co.in, જાણો સમાચારોથી વધુ. દરેક ક્ષણ અપડેટ રહેવા માટે ડાઉનલોડ કરો Gujarati News App & Divya Bhaskar epaper App.
Web Title: CM vijay Rupani Helps Accident victim on koba gandhinagar road
(Read News in Gujarati from Divya Bhaskar)
Terms & Conditions – D&W contest
Local News Website in English
divyamarathi.com A Leading Marathi News Website
moneybhaskar.comMost comprehensive Business News Website
myfmindia.comRadio Division, wholly owned company of Bhaskar group
dainikbhaskargroup.comGroup Website of India’s Largest Newspaper Group
About UsInvestor|Contact Us|Advertise with Us|Terms of Use|Feedback|Sitemap|Cookie Policy
Copyright © 2017-18 DB Corp ltd., All Rights Reserved.